Firmaet Companyoung fra Aalborg er videre til finalen om at kunne kalde sig Nordjyllands mest innovative virksomhed.

Companyoung har netop modtaget prisen som Aalborgs mest innovative virksomhed 2014. Prisen udddeles af region Nordjylland og er en del af innovationskampagnen "Tag-fat". Som Aalborg-vinder går Companyoung videre til finalen, hvor 11 vindere, en fra hver kommune er med i kampen om at kunne kalde sig Nordjyllands mest innovative virksomhed 2014. Companyoung har speciale i unges adfærd på sociale medier og driver blandt andet portalerne elevplads.dk og fritidsjob.dk. I finalen er Companyoung oppe mod VSM-Thy fra Thisted Kommune, Comwell Sport Rebild bakker fra Rebild Kommune og Farsø Vognmandsforretning fra Vesthimmerlands Kommune. Resten af finaledeltagerne er endnu ikke udpeget.